LidanRubinov/Halacha-QA huggingface dataset:
שאלה: הדלקה במשך הלילה לספרדים: אבקש את תשובת הרב דוד חי הכהן. האם ספרדי יכול לברך על הדלקת נר חנוכה מאוחר מאוד בלילה גם בלי להעיר את בני ביתו? כי: 1- השו"ע סוף תרע"ב כתב: מדליק והולך כל הלילה - ולא כתב שום תנאי, וגם לא בב"י. 2- האגור כותב: נכון להדליק בעוד בני הבית נעורים.
תשובה: כיוון שהאגור והמגן אברהם ועוד אחרונים פסקו, וכך כתב גם הבן איש חי וכ"כ כף החיים, שאם אין איש ער ידליק בלי ברכה, ואם יש עוברים ושבים שרואים את הנרות יכול לברך בגללם.
שאלה: שימוש מחשב בשבת: אם לפני השבת המחשב נדלק, האם ניתן להשתמש בו במהלך השבת? לדוגמה - שמיעת שיעורי תורה וכדומה? מדובר במחשב נייד המחובר לחשמל עוד לפני השבת וכן נשאר דלוק למשך כל השבת. השאלה נשאלה בהמשך לשאלה "שימוש במחשב בשבת"
תשובה: שימוש במחשב בשבת למטרה שהזכרת או כל מטרה אחרת, נחשב לעובדין דחול אשר אסור שימושו בשבת.
שאלה: שאלות על חנוכה של חוזרת בתשובה: 1. קראתי שהאשכנזים נוהגים להדליק חנוכיה לכל אחד מבני המשפחה, האם זה חובה או שאפשר להדליק רק אחת? אין לנו שום מנהג בבית בגלל שחזרתי בתשובה והשאר חילונים. אצל המשפחה של אבא מדליקים רק חנוכיה אחת. 2. זה נכון שאם אני חוזרת הביתה מאוחר ומדליקה לבד צריך להדליק כשיש יותר משני אנשים בבית שיראו את החנוכיה, ואם אין להדליק בלי ברכה? 3. אם מדליקים בבית כשאני לא נמצאת, אני יוצאת ידי חובה? 4. בחצי שעה הראשונה שהנרות דולקים, אסור לנשים לעשות כל מלאכה או רק אסור לתפור לגהץ ולכבס? לגברים מותר לכבס ולגהץ? 5. לאחר ההדלקה, חובה להישאר בבית חצי שעה? 6. אם אנחנו משתתפים בהדלקה בבית אחר, אבל לא ישנים שם, יצאנו ידי חובה או לא?
תשובה: 1. המהדרין מן המהדרין האשכנזים נוהגים שכל אחד מהבנים בבית מדליק בחנוכיה משלו. אך יוצאים יד"ח גם בחנוכיה אחת. 2. יש פוסקים הסבורים שאם כל בני הבית ישנים מדליקים בלי ברכה. אך מי שחוזר הביתה עד שעה שבני אדם מצויים ברחוב (יש מאחרים עד שעה 9.00) ומדליק בחלון, יברך גם אם הוא לבד בבית. 3. בן בית יוצא בהדלקת הבית גם אם לא היה נוכח בשעת ההדלקה. אך אם יש סבירות שהוא יחזור עד 8.00 בערב, אפשר להמתין לו. 5. ראוי להישאר בבית עם הנרות, לשיר, ללמוד וכדו', אך אין הדבר מעכב. 6. נר איש וביתו ולא בבית אחר, אא"כ מתארחים, כגון: שבת וכדו'. אפשר להדליק בבית החל מ-3:40 בכמות שמן שתדלק עד 5:30 לפחות, ולנסוע לבית אחר.  כמובן שיש להקפיד שלא תהיה סכנת שריפה.
שאלה: מעשה מרים: האם אפשר בבקשה להרחיב בפרטי המעשה היכן אפשר לקרוא את המעשה ופרושים. ו שבוע טוב וחנוכה שמח לכל עם ישראל. השאלה נשאלה בהמשך לשאלה "מעשה מרים הנביאה"
תשובה: סיפור מעשה מרים מופיע בתורה בספר במדבר פרק יב. את יכולה לקרוא בפרשנים על התורה, כרש"י ואור החיים הקדוש. כדאי גם לעיין בהסבר העניין בספר של נחמה ליבוביץ. ובנקודה שמעלה הרב נריה בספרו נר למאור. בשיחות לספר במדבר הרב נבנצל מסביר כיצד אנו יכולים ללמוד ממעשה מרים ולכן למה הוא נכלל בעשר שש הזכירות.
שאלה: לעלות לקבר בתום השבעה בחנוכה: שבוע טוב, כבוד הרב, אמי נפטרה ונקברה השבוע ביום שני, נאמר לנו שאסור לנו לעלות לבית העלמין מחר שזה תום השבעה כי הוא חל בחנוכה. האם באמת אסור לעלות לבית העלמין אלא לאחר החנוכה? לתשובתך וחג שמח.
תשובה: עדיף לדחות את העליה לקבר לאחר חנוכה. אפשר לאחד את עליית השבעה יחד עם עליית ה30.
שאלה: אדם פתח שקית חטיף שלי: אדם פתח שקית חטיף שלי - האם הנזק נידון כגרמא (רב ששאלתי ענה לי שכן-ואם כך מדוע), הרי התביעה היא על "חבילת חטיף" - זהו המוצר הנמכר בשוק וככזה אנו אמורים לדונו, ולא להתייחס אליו כחטיף שקית המגינה עליו? השאלה נשאלה בהמשך לשאלה "חייל שפתח את הבמבה שקנה עבורי בשק"ם"
תשובה: נראה שהפותח את חבילת חטיפו של חברו שאינו עומד להימכר אינו חייב מדין גרמי כיוון שאינו ברי היזקא, שהרי אפשר לסגור את החבילה עם שקית שתשמור אותו למשך זמן מה ועוד שיתכן שבעליו תכנן לאוכלו בזמן הקרוב. ומה שמקובל שחבילה פתוחה אינה שווה מחיר מלא בחנות אינו רק מצד שמירת הטריות שלו אלא מצד שאנשים רוצים לדעת שהמאכל שלהם נקי, ובפותח חטיפו של חברו זה לא שייך. הרב מרדכי רוימי
שאלה: הנאה מחילול שבת?: ביום שלישי שלחתי למורה שלי באימייל עבודה שלי שהוא אמור לבדוק לי. כשפתחתי את האימייל ראיתי שהוא בדק אותה בשבת. האם מותר לי לעבור על התיקונים וההערות שהוא רשם שלי בעבודה? האם זה נחשב להנאה מחילול שבת?
תשובה: להמתין לאחר צאת השבת 'בכדי שיעשו', כמות הזמן שנדרש לבודקה במוצ"ש. והמתנה זו כחומרא בלבד.
שאלה: ייחוד עם קומונרית בבני עקיבא: כמה שאלות יש לי: 1. מה ההגדרה של ייחוד לפי דעת הרב? 2. אם יש בעיה שאני בתור מדריך בתנועת בני עקיבא יישב עם הקומונרית בשעות הלילה על מה שקורא בקבוצה שלי? 3. אם יש היתר בגלל שאין מישהוא אחר שיעשה את זה?
תשובה: 1. הגדרת ייחוד היא להיות בחדר מבודד. 2. בודאי, לא ראוי לשבת עם הקומונרית, ואפילו לא כל צוות ההדרכה, בשעות מאוחרות. הדברים לא נמדדים רק בפרמטר של ייחוד אלא האם הסיטואציות יוצרות קירוב דעת, ולא ראוי בשעות לילה מאוחרות. 3.זה לא שיקול.
שאלה: קשרי ידידות וחיבה עם גויים: ראשית יישר כוח על עבודת הקודש. ברצוני לשאול: ישנן ערביות שלומדות עמי באוניברסיטה. במשך תקופת הלימודים בשנה שעברה יצא לנו להכיר מעט, היות והיו לנו לא מעט קורסים יחד. מובן שהשתדלתי לשמור מרחק ולא להתיידד יותר מדי. והנה, לפני כמה זמן פגשתי אחת מהן בדרך, וכהרגלי עם חברותיי (היהודיות, כמובן)- חיבקתי אותה, שאלתי לשלומה וכו. תוך כדי שהתרחקתי ממנה אחר החיבוק פתאום קלטתי: חיבקתי גויה. פתאום צצו בי שאלות האם זה ר? מה הגבולות ומה הגדרים ביחסי קרבה וידידות, אם בכלל, עם גויים? אשמח לתשובה לשאלתי, ואם אפשר גם הפניה למקורות מהם אוכל ללמוד לעומק את הנושא. מראש וחג חנוכה שמח.
תשובה: תרבות החיבוקים לא ראויה גם בין יהודים. אם מדבר בין גברים לנשים הדבר אסור בהחלט! עם גויים נוהגים לפי כללי הנימוס המקובלים.
שאלה: מוקצה בשבת ובסיס לדבר האסור: שבוע טוב וחנוכה שמח. בשיחה עם חברה היתה ביננו מחלוקת לגבי מוקצה בשבת ובסיס לדבר האסור. אבקש הבהרה, מהי ההלכה לגבי: א. פתיחת דלת מקרר שיש בו שקית עם סוללות (בטריות) או פתיחת מגירת סכו"ם במטבח שיש בה גם מכשירי כתיבה. ב. הזזת מגש בשולחן שבת, על המגש פמוטים וסידור. בנוסף, אבקש הסבר על בסיס לדבר האסור.
תשובה: לכתחילה אם אפשר עדיף לא להניח את הסוללות בדלת או מוקצה במגירה שיודעים שמתכוונים לפותחה בשבת, אך במקרה שכבר הונח או במקרה שאין אפשרות נוחה לשים במקום אחר מותר לפתוח את המגירה או דלת המקרר או להזיז את מגש הפמוטים משום שזהו בסיס לדבר המותר והאסור, אך בתנאי שהחפץ המותר היה מונח שם במשך בין השמשות ושזהו חפץ הנחוץ לו בשבת, ובתנאי שהמגש לא מיועד רק לשימוש עבור הפמוטים. ארחיב בעניין לבקשתך: א. כלי שמלאכתו לאיסור כגון בטריות מותר לטלטל רק לצורך גופו או מקומו. ב. מוקצה מחמת גופו כגון נרות דולקים אסור לטלטל כלל. ג. דבר שהיה מונח עליו מוקצה בין השמשות נחשב בסיס לדבר האסור ונעשה מוקצה כדין המוקצה שעליו. כלומר, אם בבין השמשות הונח מעליו כלי שמלאכתו לאיסור מקבל הוא דיני כלי שמלאכתו לאיסור, ואפילו אם הכלי כבר אינו מעליו. ד. אם בבין השמשות היה מונח על הבסיס גם דבר מותר שנחוץ לו בשבת, הרי שהבסיס נחשב בסיס לדבר המותר והאסור ומותר להזיזו, ואפילו כשהמוקצה על גביו, אך כשאפשר יש להטות הבסיס כדי שהמוקצה יפול. יש להעיר, שבמגש המיוחד רק לפמוטים לא מועיל להניח על גביו גם חפץ המותר, ועדיין נחשב בסיס לדבר האסור בלבד. ה. לכתחילה במקום שיודע שיצטרך להזיז את הבסיס יחד עם המוקצה עדיף לדאוג שלא יהא עליו המוקצה בין השמשות, אך בדיעבד או כשנצרך הדבר כגון במגש לפמוטים יכול לעשות כן. ו. דלת של מקרר אינה נעשית בסיס משום שהיא חשובה והמוקצה טפל לגבה, ומעבר לכך בד"כ יש עליה גם דברים המותרים. אמנם כאמור, במקום שאפשרי הדבר יש להניח המוקצה במקרר עצמו ולא בדלת, כדי שלא יצטרך לטלטל את הדלת יחד עם המוקצה.
שאלה: תביעת הלוואה לחבר: הלוותי לחבר כ 3,000 ש"ח. הוא אינו עומד בזמני ההחזר שקבענו מראש. האם יש איסור "לא תהיה לו כנושה" אם אני יזכיר לו וינדנד לו שיחזיר לי?
תשובה: אם אין לו, צריך להימנע מלהזכיר עד שיהיה לו. אם יש לו, צריך להזכיר.
שאלה: מעשר כספים לילדים או לגיסי: שבוע טוב, 1. אנו מפקידים בתוכנית חיסכון לשני הבנים שלנו כסף כל חודש, האם אנו יכולים להשתמש בחלק מכספי המעשר לצורך זה? 2. גיסי פוטר לא מזמן מהעבודה ויש להם 5 ילדים, האם מותר לתת את שארית כספי המעשר להם? יש לציין שכל השנים הפרשנו את המעשר לעמותה ידועה. על כל תשובה.
תשובה: 1. חסכון לילדים מעל גיל 6 יכול להחשב כמעשר כספים ואפשר להשתמש עבורם בכסף זה. 2. אפשר להשתמש בכספי מעשר לצדקה עבור קרובי משפחה.
שאלה: מה הטעם בכיסוי ראש: לכבוד הרב, רציתי לדעת מהו הטעם לכיסוי שיער האישה, ומדוע דווקא הנשואה? במה עדיף לכסות, בפאה או במטפחת? יש כאלה שאומרים שפאה זה ממש לא צנוע בעוד שישנן פאות שהן ממש צנועות (לא ארוכות וכו )?
תשובה: כיסוי ראש נלמד מהתורה מהכתוב: "ופרע שיער ראשה" מהנאמר לגבי אישה סוטה. ולכן אשה נשואה חייבת בכיסוי ראש מהתורה. פוסקים רבים שוללים כל פאה אלא רק כיסוי ראש, ולכן ההולכת עם פאה צריכה ללבוש מעליה מטפחת. ה' יצליח דרכך.
שאלה: נר חנוכה צריך להיות דווקא של המדליק?: אבקש את תשובת הרב אריאל. משפחה שרוצה ללכת למוסד של נערים חסרי בית ולהדליק שם בחדרים של הנערים בהסכמת המוסד. האם יכולים להביא נרות מכספם? האם צריך שהנרות יהיו שייכים קניינית לנערים? האם בעינן דין "לכם" בנר חנוכה?
תשובה: אפשר להביא נרות משלכם ולהדליק לאחרים. אולם אינכם יוצאים יד"ח אלא בהדלקה הביתית שלכם.
שאלה: להעלות לוי לעליית שישי: מנהג הספרדים שמעלים כהן או לוי גם עליית רביעי והלאה. איש לוי שאלני, שמכיוון שלמד שעלית שישי לפי הקבלה היא העליה הכי גבוהה ועוזרת לטהרה רצונו לעלות לתורה עליית שישי ולא עלית שני, מה לענות לו? האם הוא צודק?
תשובה: אם יש לוי אחר שיעלה לעליית לוי, יכול הלוי הנ"ל לעלות לעליית שישי. אולם אם אין לוי אחר, יעלה ללוי וזכות השלמתו את כל העליות בעליית הלוי תועיל לו שיהיה לו חלק בכולם וגם בעליית שישי.
שאלה: מיקום חנוכיה בפתח החצר: אני גר בדירה עם חצר פרטית. בפתח החצר יש כניסה אולם אין שער. גובה החומה מהצד של הרחוב הוא כ-70 ס"מ (מהצד הפנימי הוא יותר ממטר). האם יש עדיפות לשים את החנוכיה בתוך חלל הפתח או שאפשר להניח אותה על החומה?
תשובה: מכיון שאין מזוזה אפשר על החומה.
שאלה: אמירת קדיש כשאני באמצע התפילה: אם אני צריך להגיד קדיש בסיום תפילת ערבית ועדין לא סיימתי את התפילה' האם עלי להפסיק ולהגיד קדיש ולאחר מכן להמשיך בתפילה?
תשובה: אסור להפסיק באמצע התפילה. אך אתה יכול להתחיל עמידה לפני הציבור וכך תסיים לאמירת הקדיש בזמן. מן השמים תנוחם.
שאלה: קריאת שמע לאחר התפילה: האם מותר לקרוא קריאת שמע לאחר תפילת שמונה עשרה של ערבית בגלל איחור בכנסה לתפילת ערבית?
תשובה: מותר. מי שמאחר לבית הכנסת בערבית יתפלל עמידה, ואחרי עלינו לשבח יאמר קריאת שמע וברכותיה.
שאלה: תפילה שלא הייתה עם כוונה: אם התפללתי בבית הכנסת והרגשתי שהתפילה לא הייתה עם כוונה, האם אוכל לחזור להתפלל שוב?
תשובה: אפשר להתפלל תפילת נדבה. אך מי שאמר שתצליח לכוון?
שאלה: מה הבעיה בשיער טבעי: על התשובה הקודמת! עדיין לא ברור לי, מה העניין שאסור שהשיער של האישה הנשואה יהיה מגולה? (ולכן עליה לכסותו) מה הבעיה בשיער שלה? השאלה נשאלה בהמשך לשאלה "כיסוי ראש"
תשובה: שאלתך כבדת משקל שהפתיח שלה הוא התורה מדריכה אותנו לשמור על חיי משפחה וזוגיות לאורך שנים. חיי משפחה רעננים הוא חזון נפרץ, ראי מהנעשה בארה"ב בנושא זה, וזו בזכות הדרכת התורה וח לאורך הדורות. ואחד הנושאים הוא כיסוי ראש לאישה נשואה, שהוא גדר של צניעות שהזוג בונה מערכת יחסים אינטימית אשר גורמת לעוצמה רוחנית ביניהם. יין טוב שומרים אותו במרתף. התורה מנתבת את חיינו שיהיו בעלי משמעות ולאו דווקא מוחצנים. כיסוי הראש עושה זאת ומבטא את הקשר והשייכות זה לזו. ה' יצליח את דרכך. ותזכי במהרה להקים בית המכיל בתוכו קדושה ואהבה.
שאלה: ראות את תחקירי כלבוטק: האם מותר לראות את תחקירי כלבוטק או שהינם בגדר לשון הרע?
תשובה: בצפיה בטלויזיה באופן כללי יש מספר כשלים. לגבי התוכניות (שלא ראיתי אך שמעתי עליהם), התוכניות נועדו לחשוף כשלים ולהגן על צרכנים והציבור בכלל, אך צריך לקחת אותה בערבון מוגבל עקב רצונם בחיפוש ריגושים בכל מחיר.
שאלה: על מה להקפיד בשבת שטח בצבא: לרב על מה הרב חושב שצריך להקפיד כשחיילים יוצאים לשבת שנמצאים כולה בשטח?
תשובה: על הכל. צריך להקפיד שיהיה עירוב. האוכל יוכן כראוי, ולשמור על אווירת השבת ולקבוע עיתים לתורה - חשוב שיהיה לך ספרים איתך בשבת יש זמן ללמוד. ה' יצליח דרכך.
שאלה: ברכת שעשה ניסים במסיבה: רציתי לשאול, במידה ומסיבה מסויימת לא מברכים על הדלקת נר חנוכה, האם אפשר לברך ברוך שעשה ניסים?
תשובה: ברכת שעשה ניסים יכול לברך רק מי שלא הדליק נרות או לא הדליקו עבורו בביתו. בקיצור הומלס
שאלה: שיעור לברכה אחרונה: אם שתיתי רביעית משקה אבל לא בבת אחת אני צריך לברך ברכה אחרונה? ובנוגע לעניית אמן בתפילת ערבית אם אני נמצא בפרשיות שמע ישראל באמת ואמונה בהשכיבנו והציבור נמצאים בקדיש מותר לי לענות אמן? ואם סיימתי את התפילה לאחר קדושה או לאחר הקדיש בתפילת ערבית, מה לעשות אני צריך לחכות שיעור ד אמות או יותר?
תשובה: 1. לא. 2. יש לענות אמן יהא שמיה רבא ואמן לאחר דאמירן בעלמא. 3. מספיק להמתין כדי הילוך ארבע אמות.
שאלה: סעודה לפני הדלקת נרות בביתך: אדם שלא נמצא בביתו בזמן הדלקה אלא מתארח במקום בו מדליקים נרות, ויחזור מאוחר יותר לביתו ( וידליק בביתו), האם יכול לסעוד בבית המארחים למרות שעדיין לא קיים המצווה? השאלה נשאלה בהמשך לשאלה "מתי ידליק מי שאינו בביתו בזמן הדלקת נרות"
תשובה: בדרך כלל ההלכה היא שאין לסעוד סעודת קבע לפני קיום מצוה, אך מצינו בכמה מקומות שאם יש מי שיזכיר לו מותר.
שאלה: כשרות בשר שהתעללו בו: לכבוד הרב. יש לי נושא שמייסר אותי כבר כמה ימים והוא נוגע לכשרות הבשר שבמקפיא שלי. לפני שבועיים קנינו בעלי ואני מלאי גדול של בשר מחברת אדום-אדום (תנובה). לפני כמה ימים חבר טוב של בעלי הראה לנו סרטונים שעלו בתוכנית טלויזיה בהם רואים בבירור מקרים מתועדים של התעללויות סדרתיות בבעלי חיים שבדרך לשחיטה. כשבעלי ראה את הסרטונים הוא מייד אמר שהוא לא רוצה לגעת בבשר שיש לנו במקפיא ושנזרוק אותו מייד כי לפי דעתו יש ספק שהבשר לא הוכשר כראוי, והוא אפילו קרא לבשר הזה טמא ואמר שיהודים לא יכולים לאכול בשר של חיה שעברה התעללות. אני אישית לא רואה את הדברים כך ולמרות שהעניין מציק לי אני חושבת שאם הבשר קיבל הכשרה לי זה מספיק, וגם חבל על הכסף הרב שייזרק לפח. האם בעלי צודק, לזרוק את הבשר או שהכשרה שניתנה מספיקה למרות שברור שהחיות עברו שם התעללות קשה.
תשובה: לא ראיתי את הסרטון אך כנראה שאכן יש שם צער בעלי חיים. אולם הרבנים העוסקים בהכשרה לא נמצאים כלל בקטע הזה ואינם מודעים לו כלל והדבר לא בתחום אחריותם. אי אפשר אפוא לטעון שהבשר לא כשר. אגב, הבעיה של צעב"ח קיימת בכל תחומי הבשר, הביצים והחלב, וא"כ כל אלו אסורים באכילה ואינם כשרים, לכאורה. לפי ההלכה מותר להשתמש בבע"ח לצורך האדם גם אם יש להם אגב כך צער מסוים אך ברור שאסור להתעלל בהם. השאלה היא,האם מה שהיה בסרטון היה צורך או התעללות לשמה? יש אגודות צעב"ח המראות תופעות כאלו בצורה חד-צדדית ולדעתן אסור לנו לאכול בשר ביצים וחלב. השאלה היא, האם הן אכן צודקות בתיאוריהן? והאם האלטרנטיבה להיות צמחוניים? והחמור מכל, האם מחיר החלב הבשר והביצים יאמיר ולא יאפשר למשפחות עניות להאכיל את ילדיהן בכוס חלב וביצה ליום? האם צערם של ילדים מסכנים אינו צער בעלי חיים? הנושא אפוא מורכב ואין להתייחס אליו באופן חד צדדי.
שאלה: הנחת חפצים במושב אוטובוס: האם חל איסור או חוסר מוסר על נוסע אוטובוס שמניח חפציו (תיקים, כובע) במושב הפנוי לידו. בדרך זו הנוסע דואג להבריח נוסיעים אחרים לשבת ליד מישהו אחר מנומס יותר (או לכל הפחות מכריח אותם לבקש רשות לשבת לידו)? תיזכו למצוות
תשובה: הוא שילם על מושב אחד בלבד ואינו רשאי להשתמש במושב השני אלא א"כ אין נוסעים אחרים. אם הוא לא מעוניין שמישהו ישב על יד שיעמוד.
שאלה: ברכת המפיל ללא שם ומלכות: 1.יש לי מחלה בדרכי השתן וקשה לי להירדם מיד ולפעמים אפילו אני שומע בפאלפון הרצאות,האם עליי לברך ברכת המפיל ללא שם ומלכות? 2.לאדם שמברך ברכת המפיל ללא שם ומלכות,האם יהיה אפשר בשבילו לחתום עם שם ומלכות את ברכת המאיר לעולם כולו בכבודו?
תשובה: 1. ישנה מחלוקת האם לברך ברכת המפיל בשם ומלכות. במצבך, לכל הדעות עדיף לברך בלי שם ומלכות. 2. לא.
שאלה: הנחת תפילין עד לשקיעה: האם אפשר להניח תפילין עד השקיעה או שזה לא מותר לפי ההלכה? על היחס פלוני
תשובה: חייבים להניח תפילין בכל יום. ולכן מי שלא תפילין יניח תפילין עד השקיעה.
שאלה: גיורת שהחליטה לעזוב את הדת: גיורת שעברה את תהליך הגיור לפני 14 שנה התחתנה והביאה ילדים. כיום החליטה היא ובעלה לעזוב את הדת, האם היא נשארת יהודיה? ומה לגבי הילדים?
תשובה: דינה ככל יהודי שנטש את מורשתו.
שאלה: להתחיל לפני הציבור: להתחיל תפילת שמונה עשרה לפני הציבור, זאת אומרת, שגם את קראת שמע עלי להתחיל לפני הציבור? השאלה נשאלה בהמשך לשאלה "אמירת קדיש כשאני באמצע התפילה"
תשובה: תתחיל קריאת שמע לאחר שהחזן אומר ברכו. ואם זה לא מספיק, תתחיל עמידה לאחר שהחזן אומר ברכו.
שאלה: במה לכסות את הראש: לכבוד הרב, הבנתי שכיסוי ראש מאוד חשוב לחיי הנישואים אבל מה זה משנה במה האישה מכסה את השיער? (במטפחת או בפאה) העיקר שהוא מכוסה, לא? (מהתשובה הקודמת הבנתי שמי ששמה פאה צריכה לשים מעליה גם מטפחת, מה העניין?). האם מותר לגלות קצת מהשיער, או שהוא צריך להיות מכוסה לגמרי? השאלה נשאלה בהמשך לשאלה "מה הבעיה בשיער טבעי"
תשובה: מותר לגלות חלק מהשער, 4 ס"מ, לכל רוחב הפנים. ואם הולכים עם הפאה אפשר שהכיסוי יכסה פחות. פאה עדיפה מללכת בלי כיסוי ראש, אך אין בדרך זו את הצניעות הראויה.
שאלה: לפדות מעשר שני על כפית סוכר: האם הבנתי נכון לפי שו"ע סימן,שלא,קלח -שהיום מעיקר הדין אפשר לפדות מעשר שני על פירות או על כפית סוכר?
תשובה: וברכת ד' אמנם זאת ההבנה בשו"ע. אבל יש להקפיד שיהיה בפרי או בסוכר שווה פרוטה (כ-20 גר' סוכר). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סופגניות חלביות: שמעתי שניתן לקנות סופגניות חלביות, האם אין בעיה שיתבלבלו בינן לבין סופגניות רגילות?
תשובה: ב"ה שלו-ם וברכה, הרבנות הראשית הורתה שאין לעשות סופגניות חלביות אלא אם כן עשו שינוי הניכר בסופגנייה וכן הודפס על אריזתה חלבי. עיין בעדכון: וכן הדבר פורסם גם בערוץ שבע: בברכת חנוכה שמח, הרב חגי בר גיורא
שאלה: המתנת חצי שעה כשהנרות דולקים: וחג שמח, שאלתי היא בהמשך לשאלה אחרת שהשואלת שאלה כמה וכמה שאלות ויש שאלה אחת שככל הנראה, הרב שכח לענות עליה בטעות, אז שאלתי זה השאלה שלא נענתה. בחצי שעה הראשונה שהנרות דולקים, אסור לנשים לעשות כל מלאכה או רק אסור לתפור לגהץ ולכבס? לגברים מותר לכבס ולגהץ? כבוד הרב על זמנך השאלה נשאלה בהמשך לשאלה "שאלות על חנוכה של חוזרת בתשובה"
תשובה: יש נשים שנוהגות לא לעשות שום מלאכה, ויש הנמנעות רק ממלאכות מסוימות. גברים עושים כל מלאכה.
שאלה: שיעור הזמן שנרות חנוכה צריכים לדלוק: בע"ה הרב, מתשובת הרב עולה שהוא סומך על השיטה ששיעור הזמן להדלקת נרות נקבע עפ"י המציאות בימינו, וח לא תיקנו בזה תקנה שרירותית (והשיעור "עד דכליא ריגלא דתרמודאי" הוא שיעור שח שיערו ביחס לימיהם). האם הרב סבור כך גם לגבי הזמן שהנרות צריכים לדלוק, ובעצם הנרות צריכים לדלוק עד איזור השעות 9-10 בלילה (שהרי בגמרא שני השיעורים נקבעו עפ"י אותה ההגדרה)? אם כן, האם יש חילוק בזה בין ערים ליישובים? השאלה נשאלה בהמשך לשאלה "שאלות על חנוכה של חוזרת בתשובה"
תשובה: במו עיני ראיתי את נרותיו של הגרי"ז מבריסק שדלקו עד קרוב לחצות. אולם אין חובה לנהוג כן.
שאלה: קביעת מזוזה: אני ובעלי בעזרת השם נכנסים לבית חדש שקנינו השאלה שלי היא האם אפשר ומותר שאנחנו נקבע את המזוזות עם הברכה כדי שנוכל לישון בבית ובעזרת השם כמה ימים אחרי נעשה שולחן לברכות ושיקראו תהילים? ומהי הברכה לקביעת מזוזה?
תשובה: שיהיה בשעה טובה, ברכה והצלחה בכול מעשה ידיכם. כפי שכתבת כך ראוי לנהוג לקבוע את המזוזות ולברך.אשר קידשנו במצוותיו וציוונו לקבוע מזוזה. ולקיים חנוכת הבית עם סדר הלימוד בהקדם האפשרי.
שאלה: נתינת צדקה בזמן תיכון: האם נערה בת 17 חייבת בנתינת צדקה בהתחשב בכך שלא מרוויחה כמעט? האם עליה לתת מעשר מהעבודות מזדמנות?
תשובה: מעשר כספים הינו מנהג שאינו חובה. ומי שנוהג בו עדיף שיאמר בלי נדר. ובוודאי תלמידה בתיכון אשר ממומנת על יד ההורים אינה חייבת. אך צריך לתת מעט לצדקה. וה' יצליח דרכך.
שאלה: שאלות מחברא קדישא בקנדה: 1 - אם הנפטר (לפני מותו) ביקש שלא יכסו לו את הראש בתכריכים, האם שומעים לו? 2 - למה ישנם כל כך הרבה חלקים לתכריכים? האם יש עניין מיוחד במכנסיים, חולצה, קיטל. שנמצאים בערכה? השאלה צצה מכיון שלפעמים נוצר מצב שהגופה קצת מתפרקת שכמלבישים אותה. היה יותר נוח אם היה אפשר לכרוך אותה בבד אחד פשוט (לא לבוש רגיל ) מדובר בקהילה קטנה בקנדה, איני יודע אם זאת אותה ערכה גם בארץ. 3 - למה מלבישים גם את הנשים במכנסיים, דבר שלא מקובל בהיותן בחיים? 4 - (בחו ל קוברים בארון) האם מותר שהארון יהיה ממתכת? 5 - גם אם אסור שהארון כולו ממתכת, האם מותר שיהיה בנוי מעץ אבל עם מסמרים ממתכת? 6 - האם כלל יש עניין לכתחילאי למנוע קבורה עם מתכת? 7 - בתוך ערכת התכריכים יש 2 רצועות קטנות ושלישית רחבה וגדולה יותר. מה השימוש ברצועות אלו?
תשובה: וברכת ד' 1. נפטר שביקש שלא יכסו פניו בתכריכים, יש כאן גם פגיעה בסובבים אותו, כדאיתא בזוהר אמור פח ע"א, שהנשמה לאחר הפטירה לא יכולה לעלות ולא יכולה להכנס לגוף בחזרה, ואז יש סכנה, ועל כן מכסים את הנפטר כולו כדי שלא יינקו ממנו הקליפות שהן מזיקות לעולם. על כן יתכן שהנפטר מצד עצמו יכול היה לוותר על המסווה אבל אנחנו לא יכולים לוותר על כך. ועל כן אין להשמע לבקשתו. 2.. בעניין התכריכים ומהותם, הם שמונה במספר והם כנגד בגדי כהונה שיש בהם שמונה בגדים. ויש המונים רק ז' בגדים (השמיני הוא הסובב) כאשר בא להציל משבעה דינים שעוברים על האדם בשעת פטירתו, וכן להצילו משבעת כוחות הרע. ועיין באריכות קונטרס היחיאלי, בית עולמים פ"ו (ד"ה ועוד לכמה רמזים). כמו כן, בפ"ד המסביר את כל הבגדים של הנפטרים מהותם וסידורם. 3. גם נשים לובשות מכנסיים, כמבואר בקונטרס היחיאלי פ"ו ד"ה וגם לאשה, שהלבושים הם כדי שהנשמה תתלבש ברוחניות עליונה, ובנשמות העליונות אין הבדל בין איש ואשה, רק בעולם התחתון יש מושגים אלו. 4-6. אין קוברים בארון מכיוון שעל ידי זה הגוף נשאר שלם יותר זמן וגורם ליסורים לנפטר שמדת הדין מתוחה כנגדו. ועל כן, בארץ ישראל אין קוברים בארון (מלבד צבא וכדו') ואפילו לא מוליכין בארון. אבל גם בחו"ל, שיש הקוברים בארון, אין לקבור בארון מתכת שאיננו מתכלה (מהר) להבדיל מעץ שנרקב. אמנם בארון עץ אין מניעה מלעשות מסמרים (אלא א"כ מקום שהקפידו על כך שלא יהיה בארון דבר מברזל המקצר חייו של אדם). אריכות בעניין הארון עיין גשר החיים ח"ב פ"ז, קונטרס היחיאלי בית עולמים פ"ח. אמנם במעבר יבק שפתי רננות פי"ד כתב כדבר פשוט שנותנים בארון, וכנראה שכך היה מנהגם בחו"ל. 7. אינני מכיר את הערכה שנוהגת אצלכם, אבל יתכן שאלו החגורות זמניות החיצוניות שנותנים באזור הראש הבטן והרגליים, ואולי הרצועה הרחבה היא לקשירת הפה (שלא יפתח). בכל אופן זה צריך לראות כדי לדעת. וקשה לכתוב בלא ראייה. התורה ראשיתה גמילות חסדים וסופה גמילות חסדים, וכל העוסקים בגמילות חסדים זכותם גדולה. חנוכה שמח, בברכת התורה והארץ, הרב יהודה הלוי עמיחי מכון התורה והארץ כפר דרום אשקלון
שאלה: להשתמש בכתובה בלשון בעברית: בהמשך לשאלה זו, אני מתחתן בארה"ב ומביא איתי כתובה מישראל. האם אני יכול להשתמש בכתובה שמתורגמת לעברית בלבד? השאלה נשאלה בהמשך לשאלה "כתובה בנוסח ישראלי"
תשובה: אין תרגום עברי מדויק לכן יש להשתמש במקור הארמי, אך אפשר להקריא בעברית או באנגלית.
שאלה: מים חמים ופלטה לשבת: 1. בברזים של היום אפשר לסובב את הידית למים חמים ולמים קרים. אם בשבת מישהו מבני המשפחה סובב את הידית למים חמים שהוחמו ע"י השמש ולא בחשמל, וכפי שהבנתי אסור להשתמש בזה, אז מה לעשות להשתמש במים או להעביר לקרים? 2.מותר לחמם מאכל שבתוכו יש רוטב שהוא מבושל כל צרכו על הפלטה בשבת כדי לאכול את המאכל חם ולא קר?
תשובה: 1. במים שהוחמו על ידי דוד שמש, יש רבים המקילים להשתמש. אם ברצונך להחמיר, העבר את הברז לכיוון הקר. 2. אין לחמם נוזל על הפלטה. יש מהתימנים המתירים לחמם נוזל שהיה מבושל כל צורכו.
שאלה: עדיף למנות מנהיג שסרח: לכבוד הרב. הרב כתב כך (קנאים לשם ה מתוך "קומי אורי" גיליון 8): ".מה שאמרו בגמרא שאין ממנים פרנס על הציבור אלא אם כן קופת שרצים תלויה מאחוריו זה שמן הסתם יש אנשים שמתנגדים למינויו של אותו אדם, ואף על משה רבנו חלקו, אבל מבחינת האמת ודאי שצריך אדם שמלבד הכישורים לגוף התפקיד יהיה ישר ונעים הליכות עם הציבור " אמנם נכון הוא שמבחינת השכל הישר, בוודאי ראוי למנות אדם הגון וישר על הציבור, ואין כלל ספק בדבר. אולם מימרת הגמרא (יומא כב:) קשה עלי ואיני מוצא לה פשט, ואף הסבר הרב למעלה אינו לפי פשט הגמ, שהרי הגמ תולה את הפסק מלכות בית שאול בכך שלא היה לו סרח, ולכאורה מדובר בדווקא? "אמר רב יהודה אמר שמואל מפני מה לא נמשכה מלכות בית שאול מפני שלא היה בו שום דופי דאמר רבי יוחנן משום רבי שמעון בן יהוצדק אין מעמידין פרנס על הציבור אלא אם כן קופה של שרצים תלויה לו מאחוריו שאם תזוח דעתו עליו אומרין לו חזור לאחוריך" יבורך הרב ושכרו כפול מן השמיים.
תשובה: ח אומרים ששאול שגג בכך שלא הרג את עמלק ולכן ה' מאס אותו למלך. נכון שעבריינות ודופי אין פה, אך ניטלה ממנו המלכות בגלל משגה זה. את הרעיון שאין אדם שכולם יסכימו עליו ניתן לראות בדוגמאות הבאות: במרדכי היהודי:"רצוי לרוב אחיו" - תמיד יהיה מי שיתנגד. ובמשה: "כי תשתרר עלינו גם השתרר", למרות שלא היה זה אמת.
שאלה: התחברות לאינטרנט אלחוטי בלי סיסמא: הרב כתב שאין להתחבר לאינטרנט אלחוטי של אנשים אחרים מכיוון שזהו גזל. אך אם מישהו לא היה רוצה שיתחברו לו לרשת הוא היה שם סיסמה לאינטרנט (דבר שלוקח פחות מ5 דק ) ככה זה גם אצלנו בבית שאין לו סיסמה שמי שרוצה יכול להתחבר. האם אי אפשר להגיד שבכך שלא שמים סיסמה אומרים שלא אכפת אם יכנסו לרשת? השאלה נשאלה בהמשך לשאלה "אינטרנט אלחוטי - הבהרה"
תשובה: מכיוון שזה עולה כסף לשים סיסמה לא כולם שמים, ולכן אין להשתמש.
שאלה: דיני ספר תורה שנמצא בבית: 1. מהם הדינים לספר תורה הנמצא בבית? 2. האם ישנם הלכות לאופן בניית ארון קודש נייד? 3. האם הבנתי נכון שמותר להוציא את הספר עם הארון לצורך ציבור הנמצא במלון או אפילו לחולה שמתפללים בשבת בביתו? השאלה נשאלה בהמשך לשאלה "ספר תורה בבית או בבית כנסת?"
תשובה: 2. ניתן לבנות ארון קודש נייד. 3. מותר. יש להביא את הספר לא מייד לקריאה אלא מעט קודם. המשנה ברורה אומר שזהו כבודו של הספר- כשקוראים בו.
שאלה: נטילה לסעודה מהברז: האם אפשר ליטול ידיים לסעודה מכל מיני ברזים למיניהם? האם הברזים נחשבים כלי?
תשובה: כלי מוגדר כמקום שיכול להכיל מים. ברז מיועד רק להעביר את המים, לכן אין ליטול ישירות מן הברז. לעומת זאת, במקרה של עוקב מים (מיכל מים גדול) ניתן ליטול ידיים מן הצינור שהוא חלק מהכלי (תקוע בעוקב), כי נחשב שהוא נוטל מן העוקב, אך אסור ליטול מן הצינור שמתחבר לעוקב ולא נחשב חלק ממנו ממש (צינור שמחברים ע"י הברגה וכדומה).
שאלה: לברך על יין הבדלה כשהלחם על השולחן: במקום שגמרו סעודה שלישית ועומדים לעשות שם הבדלה ועוד יש על השולחן הרבה חלות, האם צריך להוציא את החלות?
תשובה: לא, כי אינם מעוניינים כלל לאכול את הלחם הזה עתה.
שאלה: מזוזה בבנק לבני אשכנז: 1- האם אשכנזי צריך לקבוע מזוזה בבנק? 2- האם זה משנה אם אוכלים שם אחת לשבוע ארוחת צהרים?
תשובה: לכתחילה יש לקבוע ללא ברכה.
שאלה: כמה צריך לשער בדבר חריף - הבהרה: לפי הרב, אם חתכו 3-4 בצלים בסכין-בשרית, אז כמה בצלים נתיר? השאלה נשאלה בהמשך לשאלה אישית
תשובה: יש להניח שמה שנפלט התבטל.
שאלה: בהמשך לשאלה הקודמת: על התשובה הקודמת. אבל- אפשר בבקשה נימוק למה לשלושה אנשים שונים, כי בשולחן ערוך כתוב שלוש פעמים לאותו אחד? השאלה נשאלה בהמשך לשאלה " עליכם" בברכת לבנה"
תשובה: העניין של אמירת " עליכם" הוא להרבות אהבה ואחווה בין בני אדם, לכן יש יותר עניין לומר ליותר בני אדם. אפשר גם לומר לאדם אחד, אך עדיף לאנשים שונים.